फाइनेंसियल फ्रीडम कैसे प्राप्त करे ? - Share Market Hindi
Deepak Kumar December 19, 2018 4 Comments
फाइनेंसियल फ्रीडम की जरुरत
फाइनेंसियल फ्रीडम यानी वित्तीय आजादी का सीधा सा मतलब होता है, पैसे कमाने की रोज रोज की चिंता से आजादी,
आजादी का अर्थ है – हमें वो करने की आजादी जो हम करना चाहते है,
जैसे – मान लीजिए कि, मै एक आर्टिस्ट/कलाकार बनना चाहता हु, लेकिन क्योकि मुझे अपनी जॉब से जो पैसा मिलता है, उतना पैसा मुझे आर्टिस्ट बन कर तुरंत नहीं कमा सकता, और इसलिए मै जॉब करके अपना घर चला रहा हु, दूसरी तरफ अगर कुछ दिनों या कुछ महीनो के लिए मै काम करना बंद कर दू, तो मुझे मेरी Same लाइफ स्टाइल (जीवन यापन स्तर) को मेंटेन करना बहुत मुस्किल हो जाता है,
और इसी बात को ध्यान में रखते हुए, मै ना चाहते हु भी जॉब करता रहता हु और अपने आर्टिस्ट बनने के अपने सपने को पूरा नहीं कर पा रहा हु,
तो ऐसा कहा जा सकता है कि – मै आर्थिक रूप से आजाद नहीं हु और इसीलिए मुझे सबसे पहले फाइनेंसियल फ्रीडम (आर्थिक आजादी ) की जरूरत है ताकि फिर मै अपने कलाकार बनने के सपने को पूरा कर सकू,
तो आइये आज के इस पोस्ट में जानते है कि फाइनेंसियल फ्रीडम कैसे हासिल हो सकता है ?
फाइनेंसियल फ्रीडम क्या होता है ?
पैसिव इनकम क्या होता है ?
फाइनेंसियल फ्रीडम कैसे प्राप्त करे, इसे समझने से पहले हमें इस बात को समझना ज्यादा जरुरी है कि – आपके लिए या किसी और के लिए फाइनेंसियल फ्रीडम का क्या अर्थ है ?
क्योकि अगर आप ध्यान से देखेंगे कि – हम सभी की आमदनी अलग अलग है, और हमारी जरुरतो के अनुसार हम सभी के खर्चे भी अलग अलग है, हम सभी के परिवार भी अलग अलग है, और हम में से हर एक के परिवार की आर्थिक जरूरत एक दुसरे से काफी अलग अलग है,
तो सबसे पहली बात हमें ये समझना है कि – आपके अपने और अपने परिवार के लिए फाइनेंसियल फ्रीडम का क्या मतलब है?
आपके पास कितना पैसा जमा हो जायेगा या फिर आपको कितनी पैसिव आमदनी मिलेगी जो आपके परिवार के लिए उनकी मनचाही जीवन स्तर (Desired life style) को जीने के लिए पर्याप्त होगा,
जैसे – रमेश एक कंपनी में काम करता है जिसकी सैलरी है 20 हजार रूपये, और वह 20 हजार रूपये बड़े अच्छे से अपना घर चला ले रहा है, बस उसके पास थोड़ी बहुत कभी कभार किसी बड़ी जरूरत के लिए या इमरजेंसी के लिए पैसे कम पड़ जाते है, तो अगर ऐसे में रमेश की सैलरी 25 हजार या 30 हजार रूपये प्रति महीने हो जाये, और वह अपनी बड़ी जरुरतो जैसे – बच्चे की पढाई, घर खरीदना, रिटायरमेंट और इमरजेंसी से निपटने के लिए कुछ पैसे रेगुलर बचत और निवेश करना शुरू कर दे तो रमेश आर्थिक रूप से एक बेहतर लाइफ जी सकता है,
लेकिन, सोचने वाली बात ये है कि अच्छी लाइफ स्टाइल जीने के बावजूद भी रमेश की पूरी इनकम नौकरी से ही प्राप्त हो रही है, और रमेश को चाहे अपनी नौकरी पसंद हो या नहीं उसे रोजाना काम पर जाना ही पड़ेगा ताकि वह फाइनेंसियली एक बेहतर लाइफ जी सके,
तो इस तरह अच्छी लाइफ स्टाइल होने के बावजूद रमेश फाइनेंसियली फ्री नहीं है, और फाइनेंसियल फ्रीडम नहीं होने से रमेश खुद वो नहीं कर सकता जो वो करना चाहता है, क्योकि उसके पास समय की कमी रहेगी, और वह अपना ज्यादातर संमय नौकरी में ही गवा देता है,
अब ऐसे में सवाल ये है कि – रमेश फाइनेंसियल फ्रीडम कैसे हासिल कर सकता है ?
तो इसका जवाब ये होगा कि –
अगर किसी तरह रमेश 25 से 30 हजार रूपये प्रति महीने नौकरी से नहीं बल्कि पैसिव इनकम के रूप में प्राप्त करने लगे तो वह बड़ी आसानी से फाइनेंसियल फ्रीडम की तरफ बढ़ सकता है,
तो यहाँ तक एक बात तय हो जाती है कि चाहे आप एक्टिव इनकम के रुपे में कितने भी पैसे कमा ले, लेकिन आप फाइनेंसियल फ्रीडम हासिल नहीं कर पाएंगे,
फाइनेंसियल फ्रीडम आप तभी कर पाएंगे, जब आप र्याप्त मात्रा में पैसिव इनकम कमाने लगे,
फाइनेंसियल फ्रीडम और पैसिव इनकम
फाइनेंसियल फ्रीडम का सीधा सम्बन्ध पैसिव इनकम से है,
आपके पास जितना आधिक और जितना मजबूत पैसिव इनकम सोर्स होगा आप उतना ही अधिक फाइनेंसियली फ्री हो सकते है,
अब सवाल है कि – आप फाइनेंसियल फ्रीडम हासिल करने के लिए पैसिव इनकम कैसे कमाएंगे?
पैसिव इनकम कमाने के बहुत अलग अलग सोर्स है, ये आपके ऊपर है कि आप किस तरह के पैसिव इनकम कमाना पसंद करेंगे –
पैसिव इनकम कमाने के कुछ प्रमुख तरीके –
बैंक फिक्स्ड डिपाजिट से मिलने वाला इंटरेस्ट,
किराये से मिलने वाली आमदनी,
स्टॉक/म्यूच्यूअल फण्ड में निवेश से होने वाला डिविडेंड इनकम
किसी ऐसे बिज़नस से होने वाली आमदनी, जिसमे आप एक्टिव रूप से काम नहीं करते.
रोयल्टी/कॉपीराइट अधिकार के रूप में मिलने वाली आमदनी,
पेंशन के रूप में मिलने वाली आमदनी.
अलग अलग निवेश से होने वाली पैसिव इनकम.
इन्टरनेट बिज़नस (ब्लॉग/वेबसाइट/Youtube/एफिलिएट मार्केटिंग) से होने वाला इनकम.
तो अगर आप फाइनेंसियल फ्रीडम चाहते है तो आपको निश्चित रुप से पैसिव इनकम के लिए काम करना होगा और जैसे ही आपके पास पर्याप्त पैसिव इनकम सोर्स बन जायेगा आप फाइनेंसियली फ्री हो जायेंगे और तब आपको वो सब कुछ करने की जरुरत न पड़े, जो आप आज कर रहे है,
फाइनेंसियल फ्रीडम मिलने के बाद आप अपनी मनपसंद चीजे कर सकते है, और जो पसंद न उसे करने के लिए ना कह सकते है और एक उच्च स्तर का स्वाभिमानी जीवन जी सकते है,
फाइनेंसियल फ्रीडम – स्टेप बाय स्टेप
फाइनेंसियल फ्रीडम हासिल करने के लिए आप इन स्टेप को फ़ॉलो करके अपना खुद का एक ब्लू प्रिंट तैयार कर सकते है –
सबसे पहले ये पता करे कि आपको अपनी मनपसंद लाइफ जीने के लिए कितने रूपये की जरुरत है,
दुसरे स्टेप में आप ये पता करे कि आपको अपनी मनपसंद लाइफ जीने के लिए जितने पैसे की जरुरत है, उतना पैसा आप पैसिव इनकम के रूप में कैसे प्राप्त कर सकते है.
अब आपको एक्टिव इनकम के साथ साथ पैसिव इनकम के लिए काम करना होगा और जैसे ही आप उतना पैसा पैसिव इनकम के रुप में कमाने लगे, जितना पैसे की आपको जरुरत है तो इस तरह आप फाइनेंसियल फ्रीडम हासिल कर पाएंगे,
अब आपको अपने नेट वर्थ और अपने सभी छोटे बड़े जरूरतों के लिए निवेश के बारे में ध्यान देना है, यानि अपने आपको पैसिव इनकम के सहारे आर्थिक सुरक्षा कवच बनाना है ताकि आप उस आर्थिक सुरक्षा कवच में रह सके
टिप्स : फाइनेंसियल फ्रीडम हासिल करने के लिए आपको समय लग सकता है, लेकिन अंत में आप बहुत अधिक ख़ुशी महसूस कर सकते है जैसी ख़ुशी आपको कभी बचपन में हुआ करती थी.
तो दोस्तों ये थे कुछ टिप्स जो आपको फाइनेंसियल फ्रीडम हासिल करने में हेल्प कर सकते है, आप नीचे कमेंट करके इस पोस्ट के बारे में अपने सुझाव या सवाल पूछ सकते है.
पोस्ट पूरा पढने के लिए आपका बहुत बहुत ध्यन्यवाद.
JOGENDRA December 20, 2018
धन्यवाद दोस्त कम शब्दों में बड़ी बाते आपने बता दी सच कहू तो मुझे इसके बारे में पहले मालूम नहीं था
Deepak Kumar December 20, 2018
जोगेंद्र जी, सराहना के शब्दों के लिए आपका बहुत बहुत धन्यवाद.
haroon rashid January 27, 2019
Shandar blog sir
Sachin Phadatare April 17, 2019
All videos for financial education are very nice. All information shared is in a simple Hindi language & can be understood anyone. I watched all videos in a full day. I loved it.
I leaned in engineering double, triple derivatives, integration, matrices in Maths which knowledge I didn’t used till date in my practical life. But knowledge you shared is very useful for good life which was not known to me. I am going to implement as much as possible.
I got solution for financial freedom which I am planning from last 10 Years.
Thank you very much for sharing valuable knowledge. Also,keep on sharing more videos on financial education